b'\n_START_ARTICLE_\nVingcard Elsafe\n_START_PARAGRAPH_\nVingcard Elsafe AS er et norsk selskap som produserer hotellsafer og elektroniske d\xc3\xb8rl\xc3\xa5ser. Selskapet er en del av det svenske konsernet Assa Abloy. Hotellsafer med merkenavnet Elsafe produseres i Leksvik i Nord-Tr\xc3\xb8ndelag.\n_START_SECTION_\nHistorikk\n_START_PARAGRAPH_\nVingcards historie med produksjon av d\xc3\xb8rl\xc3\xa5ser g\xc3\xa5r tilbake til 1894 i Moss. Elsafe ble startet av Bj\xc3\xb8rn Lyng i Leksvik i 1979. I 1994 ble b\xc3\xa5de Elsafe og Vingcard en del av Assa Abloy. I 2006 fusjonerte Elsafe og Vingcard og ble hetende Vingcard Elsafe AS. I 2007 skilte Vingcard Elsafe ut produksjonen i Leksvik til Lyng Elektronikk AS, senere Lyng Protech AS.'